cyanic-selkie/wikianc huggingface dataset:
Σημαία της Αζαρίας
thumb|Η σημαία της Αζαρίας Η σημαία της Αζαρίας παρουσιάζει 7 γραμμές χρώματος μπλε σκούρου και λευκού, με τη σημαία της Γεωργίας στο πάνω αριστερά τετράγωνο.
Προηγούμενες σημαίες
thumb|Σημαία της Αζαρίας, 2000-2004 Μεταξύ του Ιουνίου του 2000 και Ιουλίου του 2004, μια διαφορετική σημαία χρησιμοποιήθηκε από την κυβέρνηση του Ασλάν Αμπασίτζε. Το μπλε φόντο συμβολίζει τον Εύξεινο Πόντο και τα επτά αστέρια αντιπροσωπεύουν τις δύο πόλεις (Μπατούμι και Κομπουλέτι) και τις πέντε επαρχίες (Κέντα, Κομπουλέτι, Μπατούμι,, Σουαχέβι και Χούλο).
thumb|Σημαία της σοβιετικής Αζαρίας
Υπό το καθεστώς της ΕΣΣΔ, η αυτόνομη σοβιετική σοσιαλιστική δημοκρατία της Αζαρίας (AASSR) είχε τη δική της σημαία την περίοδο 1921-1950 και το 1978-1991. Το μοτίβο της ήταν παρόμοιο με το μοτίβο της σημαίας της σοβιετικής Γεωργίας με επιπρόσθετα τα αρχικά της AASSR στα γεωργιανά.
Πηγή
Κατηγορία:Αζαρία Αζαρία
Α1 Κατηγορία επιτραπέζιας αντισφαίρισης γυναικών 2009-2010
Το πρωτάθλημα επιτραπέζιας αντισφαίρισης γυναικών για την περίοδο 2009−2010 διεξήχθη με τη συμμετοχή 7 ομάδων μετά την αποχώρηση του Α.Ο. Πεύκης. Διεξήχθη σε δύο γύρους, σύνολο 12 αγώνων για κάθε ομάδα, ενώ δεν διεξήχθησαν πλέι οφ. Πρωταθλητής αναδείχθηκε ο αήττητος Α.Σ. Πέρα Αθηνών.
Μπαράζ για Α1
Στα μπαράζ για την Α1 της επόμενης περιόδου συμμετείχαν τέσσερις ομάδες: οι ομάδες που κατέλαβαν τις θέσεις 8 και 9 στην Α1 και οι ομάδες που κατέλαβαν τις θέσεις 2 και 3 στην Α2. Στην Α1 παρέμεινε η Α.Ε. Αθήνα. ενώ προβιβάστηκαν οι Φοίνικες Πάτρας.
Πηγές
2009 2010 Κατηγορία:Επιτραπέζια αντισφαίριση το 2009 Κατηγορία:Επιτραπέζια αντισφαίριση το 2010
Ζεστή Αιτωλοακαρνανίας
Η Ζεστή είναι πεδινό χωριό της Αιτωλοακαρνανίας, η οποία βρίσκεται ανατολικά της πόλης του Μεσολογγίου και δίπλα στον κόμβο Μεσολογγίου της Ιόνιας Οδού. Μέσα από το χωριό περνάει η εθνική οδός Αντιρρίου - Αγρινίου και απέχει μόλις 5,5 χλμ. από το κέντρο της πόλης του Μεσολογγίου. Ως οικισμός περιλαμβάνεται στις ελληνικές απογραφές από το 1981 ως μέρος του Δήμου Μεσολογγίου. Σύμφωνα με το σχέδιο Καλλικράτης ανήκει στη δημοτική κοινότητα του Μεσολογγίου που υπάγεται στη δημοτική ενότητα Ιεράς Πόλης Μεσολογγίου του δήμου Ιεράς Πόλης Μεσολογγίου και σύμφωνα με την απογραφή του 2011 αριθμεί 177 κατοίκους.
Παραπομπές
Κατηγορία:Χωριά του νομού Αιτωλοακαρνανίας Κατηγορία:Δήμος Μεσολογγίου Κατηγορία:Δήμος Ιεράς Πόλεως Μεσολογγίου
Διοκλής ο Κορίνθιος
Ο Διοκλής ο Κορίνθιος ήταν αρχαίος Έλληνας αθλητής από την Κόρινθο που έγινε ολυμπιονίκης στο στάδιο στην 13η Ολυμπιάδα το 728 π.Χ. Το αγώνισμα του σταδίου (δρόμος περίπου 180 μέτρων) ήταν το μοναδικό άθλημα της διοργάνωσης για τις 13 πρώτες Ολυμπιάδες.
Ο Διοκλής λέγεται ότι ήταν ερωμένος του Φιλόλαου της οικογένειας των Βακχιάδων που έγινε νομοθέτης στη Θήβα. Ο Διοκλής στη συνέχεια αφήνει την Κόρινθο για να ζήσει με τον Φιλόλαο στη Θήβα. Έζησαν μαζί για το υπόλοιπο της ζωής τους και θάφτηκαν σε παρακείμενους τάφους.
Παραπομπές
Κατηγορία:Αρχαίοι Κορίνθιοι ολυμπιονίκες Κατηγορία:Αρχαίοι Έλληνες Ολυμπιονίκες Κατηγορία:Αρχαίοι ολυμπιονίκες του σταδίου Κατηγορία:Αρχαίοι ολυμπιονίκες (8ος αιώνας π.Χ.)
Μάκης Δρελιώζης
Ο Πρόδρομος (Μάκης) Δρελιώζης (γεν. 31 Μαρτίου 1975) είναι παλαίμαχος Έλληνας καλαθοσφαιριστής, διεθνής με τις μικρές εθνικές ομάδες και τη Β΄ εθνική ομάδα ανδρών. Αγωνίστηκε στον Πανιώνιο και σε άλλους συλλόγους τις δεκαετίες ’90 και 2000. Με ύψος 2,01 και βάρος 91 κ. έπαιζε σε θέση σούτιν γκαρ και σμολ φόργουορντ.
Στο πρωτάθλημα
Ο Μάκης Δρελιώζης ξεκίνησε την καριέρα του στα τμήματα υποδομής που είχε δημιουργήσει ο Ανδρέας Βαρίκας στον Πανιώνιο και εθεωρείτο μεγάλο ταλέντο, ισάξιο του Καράγκουτη. Με τον Πανιώνιο κατέκτησε τα πανελλήνια πρωταθλήματα παίδων το 1990 και εφήβων το 1993. Στη συνέχεια δεν είχε ανάλογη εξέλιξη εξαιτίας ενός σοβαρού τραυματισμού που τον άφησε πίσω. Έτσι δεν κατάφερε να βρει θέση στην βασική ομάδα του συλλόγου της Ν. Σμύρνης. Το 1996 αναγκάστηκε να φύγει από το σύλλογο για την Ιταλία. Έγινε ο πρώτος Έλληνας μπασκετμπολίστας που έκανε χρήση του κανονισμού Μποσμάν παίρνοντας μεταγραφή στην Φορλί, στην Α2΄ κατηγορία του ιταλικού πρωταθλήματος.
Το 1997 επέστρεψε στην Ελλάδα. Αγωνίστηκε στον Πανιώνιο αλλά οι τραυματισμοί τον εμπόδισαν να βρει θέση βασικού. Μόνο το 1999 κατάφερε να αγωνιστεί και μάλιστα είχε σταθερή παρουσία σε 10 ματς στο Κύπελλο Κόρατς. Το 2001 πήγε στην Α2΄ στην Α.Γ.Ε. Χαλκίδα για δυο χρόνια κι έπειτα στον Πανελλήνιο, με τον οποίο επέστρεψε στην Α1΄ το 2004-05. Στη συνέχεια αγωνίστηκε στον Α.Ο. Δάφνης στην Α2 και ακολούθως στη Γ΄ Εθνική με τον Γκυζιακό και τη Δόξα Λευκάδας. Το 2008 επέστρεψε στη μεγάλη του αγάπη, τους κυανέρυθρους, για να κλείσει την καριέρα του με αποκορύφωμα ένα αποχαιρετιστήριο τρίποντο στην εκπνοή του τελευταίου ματς. Μάλιστα έπαιξε σε δυο παιχνίδια στην Ευρωλίγκα.
Στις εθνικές ομάδες
Υπήρξε διεθνής με τις εθνικές ομάδες παίδων 11 φορές, ελπίδων 4 φορές, Β΄ Ανδρών 4 φορές, ενώ έπαιξε και σε ένα ανεπίσημο ματς με την Εθνική Ανδρών. Με την εθνική παίδων πήρε την πρώτη θέση στις ολυμπιακές ημέρες του 1991 στις Βρυξέλλες, που ήταν ένα άτυπο ευρωπαϊκό πρωτάθλημα παίδων. Η παρουσία του στις υπόλοιπες εθνικές ομάδες ήταν σε διάφορα διεθνή τουρνουά. Με τη Β΄ Εθνική ομάδα ανδρών έκανε τέσσερα φιλικά παιχνίδια το Μάιο του 1997. Το ντεμπούτο του ήταν στις 18 Μαΐου 1997 με την Κύπρο πετυχαίνοντας 3 πόντους και το τελευταίο ματς στις 25 Μαΐου 1997 με την Τουρκία.
Εξωτερικοί σύνδεσμοι
Κατηγορία:Έλληνες καλαθοσφαιριστές Κατηγορία:Καλαθοσφαιριστές Εθνικής Ελλάδας Κατηγορία:Καλαθοσφαιριστές Εθνικής Ελλάδας Κ19 Κατηγορία:Καλαθοσφαιριστές Πανιωνίου Κατηγορία:Καλαθοσφαιριστές Α.Γ.Ε. Χαλκίδας Κατηγορία:Καλαθοσφαιριστές Πανελληνίου Κατηγορία:Καλαθοσφαιριστές Δάφνης Κατηγορία:Καλαθοσφαιριστές Δόξας Λευκάδας Κατηγορία:Καλαθοσφαιριστές ιταλικών συλλόγων Κατηγορία:Σούτινγκ γκαρντ Κατηγορία:Σμολ φόργουορντ
New Beat
Το New Beat είναι ένας γενικός μουσικός όρος χορευτικής μουσικής, που χρησιμοποιήθηκε δύο φορές, κατά τη δεκαετία του 1980, σε Αμερικη και Ευρώπη. Επίσης, αναφέρεται και σε ένα μη εμπορικό Βελγικό είδος μουσικής, της ίδιας δεκαετίας.
Ο όρος "New Beat"
Ο όρος New Beat πρωτοχρησιμοποιήθηκε στις Η.Π.Α. κατά τις αρχές της δεκαετίας του 1980. Χρησιμοποιήθηκε για περιγράψει την Τechno του Ντιτρόιτ και τη House του Σικάγου. Οι Αμερικάνοι χρησιμοποίησαν τον όρο για να περιγράψουν "λαϊκά" αυτά τα δύο είδη μουσικής, που κάτι παρόμοιο δεν είχαν ακούσει έως τότε. Ήταν ο νέος ρυθμός (new beat) των κλαμπ, ο νέος ήχος της εποχής, πολύ διαφορετικός από τα υπόλοιπα είδη χορευτικής μουσικής εκείνα τα χρόνια (Hi-NRG disco, New Wave, Synth Pop, Rap κλπ). Αυτός ο "λαϊκός" όρος πολύ σύντομα αντικαταστάθηκε από τους επίσημους όρους της μουσικής, έτσι οτιδήποτε κάποτε είχε ονομαστεί "New Beat" στην Αμερική, σήμερα θεωρείται τμήμα ενός άλλου μουσικού είδους (κυρίως House).
Στη συνέχεια, ο όρος "New Beat" χρησιμοποιήθηκε στην Ευρώπη, περίπου το 1987. Για ένα χρόνο, από το καλοκαίρι του 1989 έως και το καλοκαίρι του 1990, ήταν ένας πολύ συνηθισμένος μουσικός όρος της χορευτικής μουσικής, αλλά μετά την άνοδο και την επιτυχία της Euro House, ξεχάστηκε γρήγορα.
Στην Ευρώπη, ο όρος New Beat χρησιμοποιήθηκε σχετικά αργότερα, μεταξύ του 1989 - 1991, για να περιγράψει διάφορες χορευτικές επιτυχίες της εποχής, που δεν "κόλλαγαν" με άλλα γνωστότερα μουσικά ήδη. Τα περισσότερα προερχόντουσαν από το Βέλγιο και τη Γερμανία, ωστόσο υπήρχαν και παραγωγές από Ιταλια, Γαλλία και Ολλανδία που τότε χαρακτηρίζονταν ως "New Beat". Το χαρακτηριστικό με αυτά τα τραγούδια ήταν ότι ναι μεν ήταν εμπορικά (με πολυ ραδιοφωνική επιτυχία), αλλά δεν μπορούσες ακόμα να τα χαρακτηρίσεις εμπορικά, ο ήχος ήταν πολύ καινούργιος και δεν ήταν pop - italodisco - disco ή οτιδήποτε. Τέτοια παραδείγματα είναι οι Βέλγοι Technotronic, οι Γερμανοί Snap, οι The adventures of Stevie V, οι Γάλλο-γερμανοί McSar & the Real McCoy and οι Twenty4Seven
Οι Αμερικανοί οπαδοί της 1990s Εuro Ηouse (στις Η.Π.Α. την ονομάζουν "90s Εurodance", άλλο μπέρδεμα με αυτούς και αυτό...), καταθέτουν ότι το "New Beat" χρησιμοποιήθηκε στη χώρα τους για ένα μικρό χρονικό διάστημα στις αρχές της δεκαετίας του 1990, για να περιγράψει διάφορες εισαγωγές στην εκεί αγορά, από συγκροτήματα όπως ήταν οι 2 Unlimited, οι Quadrophonia, οι T99, κλπ.
Στην Ελλάδα, ο όρος New Beat χρησιμοποιήθηκε γύρω στο 1988, ακολουθώντας την ορολογία των Βρετανών. Στην Αθήνα συγκεκριμένα, οι "ψαγμένοι" ονόμαζαν ως "New Beat" τη μουσική που έπαιζε το μπαρ "Lycabetus" στο Κολωνάκι, το κλαμπ "Fazz" στην πλατεία Μαβίλη και το κλαμπ "Londone" στο Πασαλιμάνι (μετά γνωστό ως "blast" για 2 χρόνια και μετα γνωστό ως "Iguana" για μια δεκαετία). Η μουσική αυτή ήταν Acid House / Trance, τα πρώτα Techno, κάποια παλαιότερα ΕΒΜ (Electronic Body Music) και γενικότερα η ηλεκτρονική χορευτική μουσική της εποχής. Για την ιστορία, οι τότε μικροί σε ηλικία πελάτες αυτών των μαγαζιών, τη New Beat την ονόμαζαν "Μουσική Φαζ" ή "Φασόβια". Υπήρχε και ένας ραδιοσταθμός στην Αττική που έπαιζε συνέχεια τέτοια μουσική τα μεσημέρια. Μετά από χρόνια, κάποιοι από αυτή τη μουσική παρέα, δημιούργησαν τον ραδιοσταθμό Live FM.
Το New Beat ως είδος μουσικής
Στο Βέλγιο δημιουργήθηκε μεταξύ 1987-1988, ένα αντιεμπορικό χορευτικό είδος μουσικής, που οι Βέλγοι ονόμασαν New Beat (οι Βρετανοί όταν το εισήγαγαν στη χώρα τους, το είχαν ονομάσει Agreppo (από το Aggressive Pop), για να μην μπερδέψουν τη δική τους αγορά). Ο ήχος αυτός, ήταν αργόμπιτος και αποτελούσε μία διασταύρωση της E.B.M., της Acid και της House της δεκ. του 1980. Μία αισθητική επιρροή της Βελγικής New Beat, υπήρξε και το Dark Wave της δεκαετίας του 1980 και κυρίως τα βιντεοκλίπ των Depeche Mode, μεταξύ του 1985-1989. Στα μέσα της δεκαετίας του 1980, η E.B.M. ήταν πολύ δημοφιλής μουσική στους Γερμανόφωνους της Ευρώπης, καθώς και στους Ολλανδούς. Η Acid (Trance) και η Acid House ήταν πολύ δημοφιλής στη Μεγ. Βρετανία. Τέλος, η House (σε μια 1980s Eurodisco εκδοχή) ήταν αρκετά δημοφιλής στη Γαλλία. Το Βέλγιο, μία μικρή λουρίδα γης στο επίκεντρο αγγλόφωνων, ολλανδόφωνων, γερμανόφωνων και γαλλόφωνων, επηρεάστηκε από όλους μαζί και δημιούργησε αυτόν τον ιδιαίτερο τοπικό ήχο, που έμελε να αποτελέσει μια άμεση και τεράστια underground επιτυχία σε όλη την Ευρώπη.
Άλλες επιρροές του New Beat, ήταν από τα E.B.M. συγκροτήματα Front 242 και The Neon Judgement, τα electropop των Fad Gadget και του Βρετανού Gary Numan αλλά και οι σχεδόν trance παραγωγές της θρυλικής Γερμανίδας Anne Clark.
Κατά τα έτη 1989-1990, η New Beat εξελίχθηκε σε Hard Beat and Schizzo. Το δεύτερο είχε πολλές επιρροές από τη γερμανική Techno της εποχής και ήταν πολύ πιο γρήγορο από το κλασσικό αργόμπιτο New Beat. Και τα δύο αυτά είδη μουσικής, δεν κράτησαν για πολύ. Το Schizzo ωστόσο, στην Ολλανδία, εξελίχθηκε σε ένα άλλο είδος μουσικής, που ονομάζεται "Gabba" (από το έντονο και γρήγορο γκάμπα - γκάμπα του ρυθμού).
Υπήρξαν βέβαια και 2 αρκετά επιτυχημένα New Beat συγκροτήματα, με διεθνή εμπορική επιτυχία. Οι "Confetti's" και οι πολύ πιο αντιεμπορικοί "The Lords of Acid". Αυτά τα δύο συγκροτήματα, είναι από τα ελάχιστα αυτής της μουσικής σκηνής, που έχουν γυρίσει βίντεοκλιπ. Τα βιντεοκλίπ αυτά, έπαιζαν πολύ στο MTV Europe, κυρίως από την εκπομπή "Party Zone". Ο VJ του MTV Europe, ο Steve Blame, υπήρξε ένθερμος φίλος της βελγικής New Beat και από τη θέση του στο MTV News, την προώθησε αρκετά, με τις ειδησεογραφικές του αναφορές. Οι γνωριμίες που έκανε στο Βέλγιο εκείνα τα χρόνια, τον βοήθησαν 15 χρόνια μετά, να ηγηθεί του μουσικού βελγικού καναλιού "Tango TV", που ωστόσο δεν είχε μεγάλη επιτυχία και το 2006 ανέστειλε τις μεταδόσεις του.
Η New beat ως σύνολο, επηρέασε και την τοπική χορευτική μουσική σκηνή "Bacalao" της Βαλένθια της Ισπανίας.
Αρκετοί Ευρωπαίοι φίλοι της χορευτικής μουσικής, αντιμετωπίζουν τη New Beat ως έναν απλό πρόδρομο της Euro-House. Οι σοβαροί μελετητές της χορευτικής μουσικής ωστόσο, θεωρούν τη βελγική "New Beat" ως το πρώτο Ευρωπαϊκό είδος χορευτικής μουσικής, που είναι απόλυτα "καθαρό" από τις Eurodisco/Italodisco/Eurobeat επιρροές. Η βελγική New Beat, είχε αρκετές Τechno και Αcid house/trance επιρροές και αποτελεί ένα πολυεθνικό αποτέλεσμα των μουσικών συγκυριών της κεντρικής / δυτικής Ευρώπης, που βρήκαν έκφραση και υλοποίηση στο Βέλγιο. Η σχέση που αποδίδουν με την Euro House είναι μάλλον ατυχής, καθώς η Euro House είχε αρκετές βάσεις στην Eurodisco και σε καμιά περίπτωση δεν μπορεί να θεωρηθεί μία διασταύρωση της New Beat με την Euro Disco. Η σύγχυση προέρχεται μάλλον από τον τρόπο που οι Βρετανοί και οι υπόλοιποι Ευρωπαίοι (αλλά και οι Αμερικανοί νωρίτερα) χρησιμοποιούσαν τον γενικό όρο "Euro Beat" στις αγορές τους.
Εξωτερικοί σύνδεσμοι
Κατηγορία:Μουσικά είδη
Θάνατοι τον Νοέμβριο του 2022
Παραπομπές
11
Λονζεσώ
Το Λονζεσώ (γαλλικά: Longechaux) είναι γαλλική κοινότητα στο νομό του Ντου, στη διοικητική περιοχή της Βουργουνδίας-Φρανς-Κοντέ.
Παραπομπές
Κατηγορία:Κοινότητες του Ντου
Πετεών
Ο Πετεών ήταν αρχαία Βοιωτική πόλη, χτισμένη κοντά στις όχθες της λίμνης Παραλίμνης (Τρεφίας κατά την αρχαιότητα). Αναφέρεται από τον Όμηρο ως μία από τις Βοιωτικές πόλεις που συμμετείχαν στην Τρωική εκστρατεία. Ο Στράβων αναφέρει πως η πόλη βρισκόταν κοντά στην Ανθηδόνα οδό, στον δρόμο που κατέληγε στην πόλη Ανθηδόνα, που βρισκόταν κοντά στην περιοχή της Χαλκίδας. Η πόλη ανήκε στη επικράτεια της Θήβας.
Παραπομπές
Κατηγορία:πόλεις της αρχαίας Βοιωτίας
Χοληκαλσιφερόλη
Η χοληκαλσιφερόλη, επίσης γνωστή ως βιταμίνη D3, είναι ένας τύπος βιταμίνης D που παράγεται από το δέρμα όταν εκτίθεται σε ηλιακό φως. Βρίσκεται επίσης σε ορισμένα τρόφιμα και μπορεί να ληφθεί ως συμπλήρωμα διατροφής. Χρησιμοποιείται για τη θεραπεία και την πρόληψη της ανεπάρκειας βιταμίνης D και των σχετικών ασθενειών, συμπεριλαμβανομένης της ραχίτιδας. Χρησιμοποιείται επίσης στην οικογενή υποφωσφαταιμία, τον υποπαραθυρεοειδισμό που προκαλεί χαμηλό ασβέστιο αίματος και σύνδρομο Φανκόνι. Τα συμπληρώματα βιταμίνης D ενδέχεται να μην είναι αποτελεσματικά σε άτομα με σοβαρή νεφρική νόσο. Συνήθως λαμβάνεται από το στόμα. Οι υπερβολικές δόσεις στον άνθρωπο μπορούν να οδηγήσουν σε έμετο, δυσκοιλιότητα, αδυναμία και σύγχυση. Άλλοι κίνδυνοι περιλαμβάνουν πέτρες στα νεφρά. Δόσεις μεγαλύτερες από 40.000 IU (1.000 μg) ανά ημέρα απαιτούνται γενικά πριν εμφανιστεί υψηλό ασβέστιο αίματος Οι φυσιολογικές δόσεις, 800-2000 IU ανά ημέρα, είναι ασφαλείς κατά την εγκυμοσύνη. Η χοληκαλσιφερόλη παράγεται στο δέρμα μετά από έκθεση στην υπεριώδη ακτινοβολία B (UVB). Μετατρέπεται στο ήπαρ σε καλσιφεδιόλη (25-υδροξυβιταμίνη D) η οποία στη συνέχεια μετατρέπεται στο νεφρό σε καλσιτριόλη (1,25-διυδροξυβιταμίνη D). Μία από τις ενέργειές της είναι να αυξήσει την πρόσληψη ασβεστίου από το έντερο. Βρίσκεται σε τρόφιμα όπως μερικά ψάρια, συκώτι μοσχαρίσιο, αυγά και τυρί. Ορισμένα τρόφιμα όπως το γάλα, ο χυμός φρούτων, το γιαούρτι και η μαργαρίνη μπορεί επίσης να έχουν συμπληρωθεί με χοληκαλσιφερόλη σε ορισμένες χώρες, συμπεριλαμβανομένων των Ηνωμένων Πολιτειών. Η χοληκαλσιφερόλη περιγράφηκε για πρώτη φορά το 1936. Συμπεριλαμβάνεται στον κατάλογο των βασικών φαρμάκων του Παγκόσμιου Οργανισμού Υγείας. Η χοληκαλσιφερόλη διατίθεται ως γενόσημο φάρμακο και χωρίς συνταγή. Η χοληκαλσιφερόλη χρησιμοποιείται επίσης σε πολύ υψηλότερες δόσεις για να σκοτώσει τα τρωκτικά.
Ιατρικές χρήσεις
Το Ινστιτούτο Ιατρικής το 2010 συνέστησε μέγιστη πρόσληψη βιταμίνης D 4.000 IU / ημέρα, διαπιστώνοντας ότι η δόση για το χαμηλότερο επίπεδο ανεπιθύμητων ενεργειών που παρατηρήθηκε είναι 40.000 IU ημερησίως για τουλάχιστον 12 εβδομάδες και ότι υπήρχε μία μόνο περίπτωση τοξικότητας άνω των 10.000 IU μετά από περισσότερα από 7 χρόνια ημερήσιας πρόσληψης. Αυτή η περίπτωση τοξικότητας συνέβη σε περιστάσεις που οδήγησαν άλλους ερευνητές να το αμφισβητήσουν ως αξιόπιστη περίπτωση που πρέπει να ληφθεί υπόψη κατά την υποβολή συστάσεων για τη λήψη βιταμίνης D. Οι ασθενείς με σοβαρή ανεπάρκεια βιταμίνης D θα χρειαστούν θεραπεία με δόση φόρτησης. Το μέγεθός της μπορεί να υπολογιστεί με βάση το πραγματικό επίπεδο 25-υδροξυ-βιταμίνης D στον ορό και το σωματικό βάρος.
Υπάρχουν αντικρουόμενες αναφορές σχετικά με τη σχετική αποτελεσματικότητα χοληκαλσιφερόλης (D3) έναντι εργοκαλσιφερόλης (D2), με μερικές μελέτες να υποδεικνύουν λιγότερη αποτελεσματικότητα για την D2, και άλλες να δείχνουν καμία διαφορά. Υπάρχουν διαφορές στην απορρόφηση, τη δέσμευση και την απενεργοποίηση των δύο μορφών, με στοιχεία που συνήθως ευνοούν τη χοληκαλσιφερόλη στην αύξηση των επιπέδων στο αίμα, αν και απαιτείται περισσότερη έρευνα. Μια πολύ λιγότερο συχνή χρήση της θεραπείας χοληκαλσιφερόλης σε ραχίτιδα χρησιμοποιεί μία μόνο μεγάλη δόση. Η θεραπεία χορηγείται είτε από το στόμα είτε με ενδομυϊκή ένεση 300.000 IU (7.500 µg) έως 500.000 IU (12.500 µg = 12,5 mg), σε εφάπαξ δόση, ή μερικές φορές σε δύο έως τέσσερις διαιρεμένες δόσεις. Υπάρχουν ανησυχίες για την ασφάλεια τόσο μεγάλων δόσεων.
Μια μετα-ανάλυση του 2007 κατέληξε στο συμπέρασμα ότι η ημερήσια πρόσληψη 1000 έως 2000 IU ανά ημέρα βιταμίνης D3 θα μπορούσε να μειώσει τη συχνότητα εμφάνισης καρκίνου του παχέος εντέρου με ελάχιστο κίνδυνο. Επίσης, μια μελέτη του 2008 που δημοσιεύθηκε στο Cancer Research έδειξε ότι η προσθήκη βιταμίνης D3 (μαζί με ασβέστιο) στη διατροφή ορισμένων ποντικών που έλαβαν ένα σχήμα παρόμοιο σε θρεπτικό περιεχόμενο με μια νέα δυτική δίαιτα με 1000 IU χοληκαλσιφερόλη ανά ημέρα εμπόδισε την ανάπτυξη καρκίνου του παχέος εντέρου. Στους ανθρώπους, με 400 IU ημερησίως, δεν υπήρχε επίδραση των συμπληρωμάτων χοληκαλσιφερόλης στον κίνδυνο καρκίνου του παχέος εντέρου.
Τα συμπληρώματα δεν συνιστώνται για την πρόληψη του καρκίνου, καθώς οποιαδήποτε επίδραση της χοληκαλσιφερόλης είναι πολύ μικρή. Αν και υπάρχουν συσχετισμοί μεταξύ των χαμηλών επιπέδων χοληκαλσιφερόλης στον ορό του αίματος και των υψηλότερων ποσοστών διαφόρων καρκίνων, της σκλήρυνσης κατά πλάκας, της φυματίωσης, των καρδιακών παθήσεων και του διαβήτη, η συναίνεση είναι ότι η συμπλήρωση των επιπέδων δεν είναι ευεργετική. Πιστεύεται ότι η φυματίωση μπορεί να οδηγήσει σε χαμηλότερα επίπεδα. Ωστόσο, δεν είναι απολύτως σαφές πώς σχετίζονται τα δύο.
Βιοχημεία
Η χοληκαλσιφερόλη είναι μία από τις πέντε μορφές βιταμίνης D. Η χοληκαλσιφερόλη είναι ένα στεροειδές, δηλαδή ένα στεροειδές μόριο με έναν δακτύλιο ανοιχτό. Η χοληκαλσιφερόλη από μόνη της είναι ανενεργή. Μετατρέπεται στη δραστική του μορφή με δύο υδροξυλιώσεις : η πρώτη στο ήπαρ, από το CYP2R1 ή το CYP27A1, για να σχηματίσει 25-υδροξυχοληκαλσιφερόλη ( καλσιφεδιόλη, 25-ΟΗ βιταμίνη D3 ). Η δεύτερη υδροξυλίωση λαμβάνει χώρα κυρίως στο νεφρό μέσω της δράσης της CYP27B1 για τη μετατροπή της 25-ΟΗ βιταμίνης D3 σε 1,25-διϋδροξυχοληκαλσιφερόλη ( καλσιτριόλη, 1,25-(ΟΗ)2 βιταμίνης D3). Όλοι αυτοί οι μεταβολίτες συνδέονται στο αίμα με την πρωτεΐνη που δεσμεύει τη βιταμίνη D. Η δράση της καλσιτριόλης προκαλείται από τον υποδοχέα βιταμίνης D, έναν πυρηνικό υποδοχέα που ρυθμίζει τη σύνθεση εκατοντάδων πρωτεϊνών και υπάρχει σε σχεδόν κάθε κύτταρο του σώματος.
Βιοσύνθεση
Η 7-δεϋδροχολστερόλη είναι ο πρόδρομος της χοληκαλσιφερόλης. Μέσα στην επιδερμική στιβάδα του δέρματος, η 7-δεϋδροχολστερόλη υφίσταται ηλεκτροκυκλική αντίδραση ως αποτέλεσμα του φωτός UVB σε μήκη κύματος μεταξύ 290 και 315 nm, με τη μέγιστη σύνθεση να παρατηρείται μεταξύ 295 και 300 nm. Αυτό έχει ως αποτέλεσμα το άνοιγμα του του Β-δακτυλίου της πρόδρομης ουσίας μέσω μιας συστολικής οδού που κάνει την προβιταμίνη D3 (προ-χοληκαλσιφερόλη). Σε μια διαδικασία η οποία είναι ανεξάρτητη από υπεριώδες φως, η προ-χολοκαλσιφερόλη συνέχεια υφίσταται α [1,7] αναδιάταξη και εκεί τελικά ισομερίζεται σε μορφή βιταμίνης D3. Τα ενεργά μήκη κύματος UVB υπάρχουν στο φως του ήλιου και επαρκείς ποσότητες χοληκαλσιφερόλης μπορούν να παραχθούν με μέτρια έκθεση του δέρματος, ανάλογα με την δύναμη του ήλιου. Η ώρα της ημέρας, η σεζόν και το υψόμετρο επηρεάζουν τη δύναμη του ήλιου και η ρύπανση, η νεφοκάλυψη ή το γυαλί μειώνουν όλα την έκθεση UVB. Η έκθεση του προσώπου, των χεριών και των ποδιών, κατά μέσο όρο 5-30 λεπτά δύο φορές την εβδομάδα, μπορεί να είναι αρκετή, αλλά όσο πιο σκούρο είναι το δέρμα και όσο πιο ασθενές είναι το ηλιακό φως, τόσο περισσότερα λεπτά έκθεσης χρειάζονται. Η υπερβολική δόση βιταμίνης D είναι αδύνατη από την έκθεση στην υπεριώδη ακτινοβολία. Το δέρμα φτάνει σε ισορροπία όπου η βιταμίνη αποικοδομείται τόσο γρήγορα όσο δημιουργείται. Η χοληκαλσιφερόλη μπορεί να παραχθεί στο δέρμα από το φως που εκπέμπεται από τις λάμπες UV σε σολάριουμ, τα οποία παράγουν υπεριώδη κυρίως στο φάσμα UVA, αλλά συνήθως παράγουν 4% έως 10% των συνολικών εκπομπών UV ως UVB. Τα επίπεδα στο αίμα είναι υψηλότερα με συχνή χρήση σολάριουμ. Τα τρία βήματα στη σύνθεση και την ενεργοποίηση της βιταμίνης D3 ρυθμίζονται ως εξής:
Παραπομπές
Κατηγορία:Βασικά Φάρμακα του Παγκόσμιου Οργανισμού Υγείας Κατηγορία:Βιταμίνες Κατηγορία:Συμπληρώματα διατροφής Κατηγορία:Στεροειδή
Δομέτιος Βυζαντίου
Ο Δομέτιος (ή Δομετιανός) ήταν χριστιανός επίσκοπος Βυζαντίου περί τα έτη 272-284.
Απέκτησε δύο γιους, τον Πρόβο και τον Μητροφάνη, οι οποίοι επίσης έγιναν επίσκοποι Βυζαντίου.
Πηγές
Δομέτιος Κατηγορία:Επίσκοποι του 3ου αιώνα
Κουμπί Αλοννήσου
Το Κουμπί είναι ένα μικρό ακατοίκητο νησί των Βορείων Σποράδων και βρίσκεται βορειοανατολικά της Κυρά Παναγιάς και ανάμεσα στα νησιά Πράσσο Γιούρων (Γραμμέζα) και Παππού. Αποτελεί ένα από τα καταφύγια της μεσογειακής φώκιας.
Εξωτερικοί σύνδεσμοι
Κατηγορία:Σποράδες Κατηγορία:Θαλάσσιο Πάρκο Αλοννήσου Βορείων Σποράδων
Λονζμαιζόν
Το Λονζμαιζόν (γαλλικά: Longemaison) είναι γαλλική κοινότητα στο νομό του Ντου, στη διοικητική περιοχή της Βουργουνδίας-Φρανς-Κοντέ.
Παραπομπές
Κατηγορία:Κοινότητες του Ντου
Δήμος Κω
Ο Δήμος Κω είναι δήμος της περιφέρειας Νοτίου Αιγαίου που περιλαμβάνει το νησί της Κω. Δημιουργήθηκε με το Πρόγραμμα Καλλικράτης από την συνένωση των προϋπαρχόντων δήμων του νησιού, των Δήμων Κω, Ηρακλειδών και Δικαίου. Η έκταση του Δήμου είναι 287,19 τ.χλμ και ο πληθυσμός του 33.388 κάτοικοι σύμφωνα με την απογραφή του 2011. Έδρα του δήμου ορίστηκε η Κως. Σημερινός δήμαρχος είναι ο Θεοδόσιος Νικηταράς.
Διδυμοποιήσεις
Ο Δήμος Δικαίου έχει διδυμοποιηθεί με τα Πάνω Πολεμίδια στις 26 Αυγούστου 2006. Μετά την κατάργηση του Δήμου Δικαίου και τη δημιουργία του νέου Δήμου Κω, η διδυμοποίηση ισχύει για τον δήμο Κω.
Δήμαρχοι Κω
Ο δήμος συστάθηκε στις 28 Σεπτεμβρίου 1948 με έδρα τον οικισμό Κως.
Πηγές
Κατηγορία:Δήμοι της Περιφέρειας Νοτίου Αιγαίου
Σημαία της Φινλανδίας
Η σημαία της Φινλανδίας, η οποία λέγεται και Siniristilippu (σημαία με το γαλάζιο σταυρό), χρονολογείται από τις αρχές του 20ού αιώνα και βασίζεται στη σημαία της Δανίας. Έχει έναν μπλε σκανδιναβικό σταυρό σε λευκό φόντο.
Το μπλε συμβολίζει τις λίμνες και τον ουρανό, ενώ το λευκό χρώμα αντιπροσωπεύει το χιόνι και τις λευκές νύχτες του φινλανδικού καλοκαιριού.
Η κρατική σημαία που χρησιμοποιεί η κυβέρνηση έχει στο κέντρο το εθνόσημο της Φινλανδίας και χωρίς αυτό είναι πανομοιότυπη με τη σημαία που χρησιμοποιούν οι πολίτες. Η σημαία με την ουρά χελιδονιού είναι σε χρήση από το στρατό. Η προεδρική σημαία είναι ίδια με την κρατική σημαία με την ουρα χελιδονιού με τη διαφορά ότι επάνω αριστερά στη γωνία έχει έναν Σταυρό της Ελευθερίας, που προέρχεται από το Τάγμα του Σταυρού της Ελευθερίας, του οποίου Άρχοντας είναι ο εκάστοτε Πρόεδρος της Φινλανδίας.
Από σύμπτωση, η σημαία της Φιλανδίας είναι ίδια με τη σημαία των νησιών Σέτλαντ, με τη διαφορά ότι τα χρώματα είναι αντεστραμμένα.
Ιστορία
Το σχέδιο της σημαίας με το γαλάζιο σταυρό που υπάρχει σήμερα χρησιμοποιήθηκε για πρώτη φορά από τη Λέσχη Ιστιοπλοΐας της Νίλαντ, που ιδρύθηκε στο Ελσίνκι το 1861. Εκτός από το σταυρό και το λευκό φόντο, η σημαία της λέσχης είχε και το εθνόσημο με το στέμμα της επαρχίας της Ουουσίμας μέσα σε δύο σταυρωτά κλαδιά, στην άνω γωνία του παρίστιου.
right|thumb|Η σημαία που χρησιμοποιούνταν προσωρινά το 1917-1918
Λίγο μετά την ανακήρυξη της ανεξαρτησίας της Φιλανδίας 1917, διεξήχθη διαγωνισμός και τελικά επιλέχθηκε το σημερινό σχέδιο.
Εξωτερικοί σύνδεσμοι
Φινλανδία Κατηγορία:Εθνικά σύμβολα της Φινλανδίας
Κώστας Μήτρογλου
Ο Κώστας Μήτρογλου (Κρηνίδες Καβάλας, 12 Μαρτίου 1988) είναι Έλληνας διεθνής ποδοσφαιριστής.
Υπήρξε βασικό μέλος της εθνικής Νέων του 2007 στο Ευρωπαϊκό Πρωτάθλημα Νέων, όπου έφτασε στον τελικό της διοργάνωσης κατακτώντας τη δεύτερη θέση. Ο ίδιος αναδείχτηκε πρώτος σκόρερ της διοργάνωσης. Υπήρξε διεθνής και με την εθνική Ελπίδων.
Έχει κατακτήσει έξι πρωταθλήματα (2008, 2009, 2011, 2013, 2014 και 2015), τέσσερα κύπελλα Ελλάδας (2008, 2009, 2013, 2015) και ένα Σούπερ Καπ (2007), όλα με τον Ολυμπιακό, ενώ με τον Ατρόμητο έχει αγωνιστεί στον τελικό του κυπέλλου Ελλάδος το 2012.
Συλλογική καριέρα
Σε πολύ μικρή ηλικία μετανάστευσε στη Νόικιρχεν-Φλιν (Neukirchen-Vluyn), μια πόλη 30.000 κατοίκων, κοντά στο Ντούισμπουργκ, στη Γερμανία, όπου και ξεκίνησε το ποδόσφαιρο από τις ακαδημίες της Μπορούσια Μενχενγκλάντμπαχ. Από το 2005 έως το 2007 ήταν μέλος της Β' Ομάδας της Γκλάντμπαχ που συμμετείχε στις μικρές κατηγορίες της Γερμανίας.
Ολυμπιακός Πειραιώς
left|200px|thumb|Ο Μήτρογλου το 2010 Το 2007 μετά τις καλές του εμφανίσεις με την εθνική Νέων υπέγραψε συμβόλαιο με τον Ολυμπιακό. Έκανε το ντεμπούτο του στις 30 Σεπτεμβρίου 2007, στον αγώνα πρωταθλήματος με τον Άρη στη Θεσσαλονίκη. Κατά την πρώτη του χρονιά στην ομάδα, ο Μήτρογλου πέτυχε 4 γκολ σε 12 αγώνες πρωταθλήματος. Ο Ολυμπιακός στέφθηκε πρωταθλητής και κυπελλούχος Ελλάδας, ενώ κατέκτησε και το Σούπερ Καπ.
Στις αρχές της επόμενης χρονιάς, τον Σεπτέμβριο, τραυματίστηκε και έμεινε εκτός γηπέδων για δύο μήνες, έως τον Νοέμβριο. Συνολικά στο πρωτάθλημα, ο Μήτρογλου πέτυχε 2 τέρματα σε 7 συμμετοχές ενώ για άλλη μια χρονιά σημείωσε σημαντικά τέρματα στο Κύπελλο. Για δεύτερη συνεχόμενη περίοδο, αναδείχθηκε πρωταθλητής και κυπελλούχος Ελλάδας με τον Ολυμπιακό.
Κατά την αγωνιστική περίοδο 2009-10 αποτελούσε βασική επιλογή στην επιθετική γραμμή της ομάδας. Κατά την κανονική διάρκεια του πρωταθλήματος είχε 9 γκολ σε 26 συμμετοχές και ήταν ο πρώτος σκόρερ της ομάδας του για αυτή την περίοδο. Σκόραρε επίσης το μοναδικό γκολ στον θεσμό του κυπέλλου, όπου αποκλείστηκε νωρίς και 4 γκολ στο Champions League. Ο Μήτρογλου συνέχισε να αγωνίζεται στο πρώτο μισό της περιόδου 2010-11 στον Ολυμπιακό.
Στις 11 Ιανουαρίου 2011 παραχωρήθηκε ως δανεικός στον Πανιώνιο ως το τέλος της αγωνιστικής περιόδου, καθώς στον Ολυμπιακό δεν είχε αρκετό χρόνο συμμετοχής. Στον Πανιώνιο ο Μήτρογλου πέτυχε οκτώ γκολ σε έντεκα εμφανίσεις.
Στις 2 Αυγούστου 2011 ανακοινώθηκε από τον Ατρόμητο ότι θα αγωνιζόταν στην ομάδα για ένα χρόνο ως δανεικός από τον Ολυμπιακό. Ο Ατρόμητος, με τον Μήτρογλου στη σύνθεσή του, κατάφερε να φτάσει στον τελικό του κυπέλλου Ελλάδας για δεύτερη συνεχόμενη φορά στην ιστορία του και στις 28 Απριλίου 2012 αντιμετώπισε τον Ολυμπιακό, την ομάδα που είχε τα δικαιώματά του. Ο Ολυμπιακός νίκησε τον Ατρόμητο με 2-1 και ο ίδιος αγωνίστηκε και στα 120 λεπτά της αναμέτρησης.
Με το τέλος της περιόδου 2011-12 ο δανεισμός του στον Ατρόμητο ολοκληρώθηκε και επέστρεψε στο δυναμικό του Ολυμπιακού. Την επόμενη περίοδο (2012-13), σε 25 συμμετοχές στο πρωτάθλημα, σκόραρε 11 φορές ενώ είχε 3 και 4 γκολ αντίστοιχα σε 6 συμμετοχές κυπέλλου και 8 ευρωπαϊκές.
Από την περίοδο 2013-14 ο Μήτρογλου λογιζόταν ως βασικός κεντρικός επιθετικός της ομάδας, έχοντας ένα δυναμικό ξεκίνημα τόσο στο πρωτάθλημα και στις ευρωπαϊκές διοργανώσεις. Τον Οκτώβριο απέναντι στη βελγική Άντερλεχτ, πέτυχε ο ίδιος και τα τρία γκολ στην εκτός έδρας νίκη με 3-0, κάτι που ήταν το τρίτο χατ τρικ του στη χρονιά.
Με το επίτευγμά του αυτό, έγινε ο πρώτος Έλληνας ποδοσφαιριστής που πέτυχε χατ τρικ στο Champions League (στη σημερινή του μορφή) και ο δεύτερος για ελληνική ομάδα, ενώ πέτυχε δεύτερο σερί χατ τρικ στον επόμενο αγώνα του Ολυμπιακού για το πρωτάθλημα, στην εντός έδρας νίκη απέναντι στη Βέροια (6-0).
Φούλαμ
Στις 31 Ιανουαρίου 2014 ανακοινώθηκε η μεταγραφή του στην αγγλική Φούλαμ, έναντι 15,2 εκατομμυρίων ευρώ (12 εκατομμύρια λίρες Αγγλίας), η οποία τότε αποτέλεσε την ακριβότερη μεταγραφή Έλληνα ποδοσφαιριστή όλων των εποχών.
Στις 31 Αυγούστου 2014 επέστρεψε στον Ολυμπιακό με τη μορφή δανεισμού για την αγωνιστική περίοδο 2014-15. Ολοκλήρωσε τη χρονιά σημειώνοντας 16 συνολικά γκολ σε 24 συμμετοχές στο πρωτάθλημα.
Μπενφίκα
Έναν χρόνο αργότερα, στις 6 Αυγούστου 2015, παραχωρήθηκε εκ νέου ως δανεικός, αυτήν τη φορά στην πορτογαλική Μπενφίκα για έναν χρόνο, με απολογισμό 20 τέρματα σε 32 συμμετοχές πρωταθλήματος, γεγονός που οδήγησε τον σύλλογο της Λισαβόνας να προχωρήσει το επόμενο καλοκαίρι στην απόκτηση των δικαιωμάτων του, πληρώνοντας τη ρήτρα αποδέσμευσής του, ύψους 7 εκ. ευρώ.
Μαρσέιγ
Στις 31 Αυγούστου 2017, κατά τις τελευταίες ώρες της θερινής μεταγραφικής περιόδου, υπέγραψε συμβόλαιο συνεργασίας διάρκειας 4 ετών με την Ολιμπίκ Μαρσέιγ. Το κόστος της μεταγραφής του έφτασε στα 15 εκατομμύρια ευρώ, ωστόσο η γαλλική ομάδα αγόρασε μόνον το 50 % επί του συνόλου των δικαιωμάτων του. Με τα χρώματά της αγωνίστηκε στον τελικό του ΟΥΕΦΑ Γιουρόπα λιγκ 2017-18 απέναντι στην Ατλέτικο Μαδρίτης, όπου είχε δοκάρι.
Άρης
Στις 26 Ιανουαρίου 2021, ο Άρης Θεσσαλονίκης ανακοίνωσε την απόκτηση του ,με συμβόλαιο για ενάμιση χρόνο. Στις 21 Φεβρουαρίου σκόραρε το πρώτο του γκολ με τη νέα του ομάδα απέναντι στον Ολυμπιακό, στο στάδιο "Γεώργιος Καραϊσκάκης", με το ματς να λήγει 1-1.
Ρόιρντ-Σεπούιζεν
Μετά τον Άρη, ο Κώστας Μήτρογλου συνέχισε την καριέρα του σε ερασιτεχνικό επίπεδο και συγκεκριμένα στην Ρόιρντ-Σεπούιζεν. Η γερμανική ομάδα βρισκόταν στην 8η κατηγορία της χώρας, όταν εντάχθηκε ο πρώην διεθνής επιθετικός στο ρόστερ της.
Διεθνής Καριέρα
Σε διεθνές επίπεδο, αγωνίστηκε για πρώτη φορά με την εθνική Νέων (ηλικίας κάτω των 19 ετών). Μάλιστα, στο αντίστοιχο ευρωπαϊκό πρωτάθλημα, το 2007, στο οποίο η Ελλάδα είχε φτάσει μέχρι τον τελικό, σκόραρε το πρώτο τέρμα της εν λόγω διοργάνωσης στον αγώνα επί της Πορτογαλίας (νίκη 1-0). Πέτυχε, επίσης, γκολ επί της Αυστρίας (ισοπαλία 1-1) στον δεύτερο αγώνα των ομίλων, ενώ στον τρίτο κόντρα στην Ισπανία το σκορ έμεινε στο 0-0. Στον συγκλονιστικό ημιτελικό με τη Γερμανία (ο επόμενος αγώνας στη διοργάνωση), σκόραρε το δεύτερο γκολ της Ελλάδας, που κέρδισε με 3-2. Στον τελικό με την Ισπανία, η ελληνική ομάδα γνώρισε την ήττα με 1-0. Ο Κώστας Μήτρογλου συμμετείχε και στους πέντε (5) αγώνες του θεσμού και ήταν πρώτος σκόρερ με 3 γκολ μαζί με τους Μπεν Ατίρα της Γερμανίας και Μονέτ Πακέ της Γαλλίας.
Αμέσως μετά το τέλος του τουρνουά έγινε μέλος της εθνικής Ελπίδων, αγωνιζόμενος από το 2007 ως το 2009, έχοντας συνολικά 17 συμμετοχές και 4 γκολ.
Με την εθνική Ανδρών έκανε ντεμπούτο στις 14 Νοεμβρίου 2009 απέναντι στην Ουκρανία. Στις 17 Μαΐου 2012 συμπεριλήφθηκε στην 25μελή προεπιλογή του Φερνάντο Σάντος για το Euro 2012 και κατόρθωσε να είναι στην τελική 22άδα που ανακοινώθηκε στις 28 Μαΐου, όπου αγωνίστηκε στον αγώνα με την Τσεχία. Το πρώτο του γκολ με την Ελλάδα, το πέτυχε στις 15 Αυγούστου 2012, σε φιλικό αγώνα, απέναντι στη Νορβηγία. Έως τις 14 Αυγούστου 2013 δεν είχε αγωνιστεί ποτέ σε κάποιον αγώνα ένα ολόκληρο 90λεπτο. Εκείνη την ημέρα η Ελλάδα αντιμετώπισε σε φιλικό την Αυστρία, με τον διεθνή επιθετικό να πετυχαίνει και τα δύο γκολ του αγώνα (2-0).
Υπήρξε μέλος της αποστολής που συμμετείχε στο Μουντιάλ του 2014 που έλαβε μέρος στη Βραζιλία, αγωνιζόμενος τρεις φορές.
Με την εθνική Ανδρών
Συμμετοχές: 56 - Γκολ: 16 (Τελευταία ενημέρωση: 10 Οκτωβρίου 2017)
Σε συλλογικό επίπεδο
Γαλατασαράι
Εξωτερικοί σύνδεσμοι
Κατηγορία:Έλληνες ομογενείς ποδοσφαιριστές Κατηγορία:Έλληνες ποδοσφαιριστές Κατηγορία:Επιθετικοί ποδοσφαιριστές Κατηγορία:Ποδοσφαιριστές Ατρόμητου Αθηνών Κατηγορία:Ποδοσφαιριστές Μπορούσια Μενχενγκλάντμπαχ Κατηγορία:Ποδοσφαιριστές Εθνικής Ελλάδας Κ19 Κατηγορία:Ποδοσφαιριστές Εθνικής Ελλάδος Κατηγορία:Ποδοσφαιριστές Ολυμπιακού Πειραιώς Κατηγορία:Ποδοσφαιριστές Πανιωνίου Κατηγορία:Ποδοσφαιριστές Σούπερ Λιγκ Ελλάδας Κατηγορία:Ποδοσφαιριστές Φούλαμ ΦΚ Κατηγορία:Ποδοσφαιριστές Μπενφίκα Κατηγορία:Ποδοσφαιριστές Ολιμπίκ Μαρσέιγ Κατηγορία:Ποδοσφαιριστές Λιγκ 1 Κατηγορία:Ποδοσφαιριστές Ευρωπαϊκού Πρωταθλήματος 2012 Κατηγορία:Ποδοσφαιριστές Πριμέιρα Λίγκα Κατηγορία:Ποδοσφαιριστές ΠΣΦ Αϊντχόφεν Κατηγορία:Έλληνες ποδοσφαιριστές στο εξωτερικό Κατηγορία:Ξένοι ποδοσφαιριστές στην Τουρκία Κατηγορία:Ξένοι ποδοσφαιριστές στην Ολλανδία Κατηγορία:Ξένοι ποδοσφαιριστές στην Πορτογαλία Κατηγορία:Ποδοσφαιριστές Άρη Θεσσαλονίκης
Λεβάν Βαρσαλομίτζε
Ο Λεβάν Βαρσαλομίτζε  (Levan Varshalomidze) είναι Γεωργιανός πολιτικός, σημερινός Πρόεδρος της Κυβέρνησης της Αυτόνομης Δημοκρατίας της Αζαρίας. Έγινε Πρόεδρος έπειτα από την ανατροπή του Ασλάν Αμπασίτζε, το Μάιο του 2004.
Πολιτική καριέρα
Το 1998 – 2000 ήταν επικεφαλής στο αρμόδιο τμήμα του Υπουργείου Εξωτερικών για τις διμερείς σχέσεις. Τα επόμενα χρόνια ανέλαβε θέσεις στα Υπουργεία Δικαιοσύνης και Οικονομίας. Το 2004 ανέλαβε διευθυντής των Γεωργιανών Σιδηροδρόμων ΕΠΕ.
Στις 5 Μαΐου 2004 έγινε απεσταλμένος του Προέδρου της Γεωργίας στην αυτόνομη δημοκρατία της Αζαρίας. Στις 20 Ιουλίου του 2004 παραιτήθηκε ο Πρόεδρος της Αζαρίας, Ασλάν Αμπασίτζε και το Ανώτατο Συμβούλιο επιβεβαίωσε το διορισμό του Βαρσαλομίτζε ως επικεφαλής της αυτόνομης δημοκρατίας της Αζαρίας.
Πηγές
Βαρσαλομ Βαρσαλομ Βαρσαλομ
Νικολάες Μάες
thumb|280px|Κρυφακούγοντας (1657). Λάδι σε καμβά. 92 x 121 εκ. (Μουσείο του Ντόρντρεχτ) Ο Νικολάες Μάες (Nicolaes Maes, βάπτιση Ιανουάριος 1634• ενταφιασμός 24 Δεκεμβρίου 1693) ήταν Ολλανδός ζωγράφος, του οποίου το έργο ανήκει χρονικά στη χρυσή εποχή της ολλανδικής ζωγραφικής. Διακρίθηκε στην απεικόνιση σκηνών της καθημερινότητας και στην προσωπογραφία.
Βίος
Ήταν γιος του εύπορου εμπόρου Γκέριτ Μάες, ο οποίος είχε αναπτύξει τις εμπορικές του δραστηριότητες στο Ντόρντρεχτ. Μαθήτευσε αρχικά υπό την επίβλεψη του Χαουμπράκεν και αργότερα, περί τα τέλη του 1648 ή λίγα χρόνια αργότερα, σπούδασε στο εργαστήριο του Ρέμπραντ στο Άμστερνταμ. Επέστρεψε στη γενέτειρά του το Δεκέμβριο του 1653. Εκεί παντρεύτηκε την Αντριάνα Μπρόουερ και ξεκίνησε την αυτόνομη καλλιτεχνική διαδρομή του. Παρέμεινε στο Ντόρντρεχτ μέχρι το 1673 και αργότερα εγκαταστάθηκε στο Άμστερνταμ μέχρι το τέλος της ζωής του. Ταξίδεψε στην Αμβέρσα και εκεί μελέτησε το έργο των φλαμανδών ζωγράφων Πέτερ Πάουλ Ρούμπενς και Άντονι βαν Ντάικ, ενώ επισκέφτηκε ακόμα τον Γιάκομπ Γιόρντενς. Από την αλλαγή στο στυλ ζωγραφικής του, απόρροια πιθανότατα του ταξιδιού αυτού, εικάζεται ότι θα πρέπει να ταξίδεψε στην Αμβέρσα περίπου το 1660. Μαθητές του ήταν οι ελλάσονες ζωγράφοι Γιάκομπ Μουλάρτ (Jacob Moelaert), Γιαν ντε Χαν (Jan de Haen), Γιοχάνες Φολέφενς (Johannes Vollevens) και η ποιήτρια Μαργαρίτα φαν Χόντεβικ (Marghaetha van Godewijk).
Έργο
Οι πρώιμες θρησκευτικές συνθέσεις του, που διακρίνονται για τη χρήση του κιαροσκούρο, μαρτυρούν την επίδραση του Ρέμπραντ ωστόσο τα μεταγενέστερα έργα του δείχνουν πως ο Μάες ανέπτυξε ένα προσωπικό ύφος. Από το 1653 μέχρι το 1660, φιλοτέχνησε περίπου 40 ρωπογραφίες και μικρό αριθμό ιστορικών συνθέσεων. Διακρίθηκε στην απεικόνιση σκηνών της καθημερινότητας. Περίφημοι είναι οι πίνακές του που απεικονίζουν εσωτερικούς χώρους με μία γυναίκα (ή σπανιότερα έναν άνδρα) να κρυφακούει άλλα πρόσωπα της σύνθεσης σε διαφορετικά σημεία.
Ο Μάες καινοτόμησε στον τρόπο που παρουσίασε το εσωτερικό σπιτιών, καθώς ήταν από τους πρώτους που το απέδωσε ως ένα σύνολο δωματίων και όχι απλά ως έναν μοναδικό τρισδιάστατο χώρο, χωρίς, παράλληλα, να ενδίδει σε μια αυστηρά μαθηματική απόδοση της προοπτικής αλλά ούτε και σε μια οπτική ψευδαίσθηση. Οι καινοτομίες του επηρέασαν γενικά τους Ολλανδούς ζωγράφους του 17ου αιώνα στον τρόπο αναπαράστασης των εσωτερικών χώρων και ειδικότερα τους Γιοχάνες Βερμέερ και Πίτερ ντε Χόοχ.
Από το 1660 ασχολήθηκε αποκλειστικά με προσωπογραφίες. Το 1673 εγκαταστάθηκε στο Άμστερνταμ, όπου έθεσε υποψηφιότητα για να καλύψει το κενό που είχε αφήσει νωρίτερα ο θάνατος των προσωπογράφων Μπαρτολομέους φαν ντερ Χελστ και Άμπραχαμ φαν ντεν Τέμπελ. Θα πρέπει να απέκτησε σημαντική φήμη καθώς, σύμφωνα με τον Χαουμπράκεν, ανέλαβε με επιτυχία πολλές παραγγελίες έργων. Αυτό επιβεβαιώνεται εξάλλου από εκατοντάδες προσωπογραφίες του Μάες που διασώζονται και χρονολογούνται τις δεκαετίες του 1670 και 1680, αρκετές από τις οποίες είναι ομαδικά ή οικογενειακά πορτρέτα.
Από τα πρόσωπα που φιλοτέχνησε στα πορτρέτα του, εκτιμάται ότι ο Μάες υποστηρίχτηκε από πάτρονες που προέρχονταν από την πολιτική και εμπορική ελίτ του Ντόρντρεχτ, ενώ και στο Άμστερνταμ συνεργάστηκε με μέλη των ανώτερων και εύπορων κοινωνικών στρωμάτων. Στους παραγγελιοδότες του ανήκαν, μεταξύ άλλων, διπλωμάτες, αξιωματούχοι και έμποροι.
Αντιδάνειο
Όταν εισάγουμε προς χρήση στην γλώσσα μας μια λέξη (Α), προσαρμόζοντας κατάλληλα μια λέξη (Β) που χρησιμοποιείται σε μια άλλη γλώσσα, τότε η λέξη (Α) είναι ένα γλωσσικό δάνειο. Οι γλώσσες δανείζονται συχνά λέξεις από άλλες γλώσσες. Στην ειδική περίπτωση που η ξένη γλώσσα είχε προγενέστερα δανειστεί προς χρήση την λέξη (Β) προσαρμόζοντας μια λέξη (Γ) της δικής μας γλώσσας, τότε λέμε ότι η λέξη (Α) είναι ένα αντιδάνειο.
Νικολάες Μάες
Εξωτερικοί σύνδεσμοι
Κατηγορία:Ολλανδοί ζωγράφοι Κατηγορία:Ολλανδοί ζωγράφοι της Χρυσής Εποχής
Αντιδάνειο
Περιγράφουμε το ταξίδι των λέξεων γράφοντας [Α < Β < Γ], και διαβάζουμε : [η Α προέρχεται από την Β, που προέρχεται από την Γ].
Κατά την μετακίνησή της από γλώσσα - αναχώρησης σε γλώσσα - άφιξης η λέξη μπορεί να αλλάξει μορφή, όπως μπορεί να αλλάξει και σημασία. Η προσαρμογή μιας λέξης στο κλιτικό σύστημα της γλώσσας - άφιξης μπορεί να είναι ατελής ή πλήρης. Η λέξη μπορεί να ταξιδέψει σε πολλές γλώσσες μέχρι να επιστρέψει στην αρχική γλώσσα - αναχώρησης.
Παραδείγματα
Με το σύμβολο '|' διαχωρίζονται εναλλακτικές έννοιες. Με τον συμβολισμό '{Χ + Υ}' δηλώνεται η σύνθεση λέξης, που δημιουργείται από τα μέρη Χ και Υ. Οι λέξεις που σημειώνονται με αστερίσκο είναι αμάρτυρες, δηλαδή δεν εντοπίζονται σε γραπτά κείμενα. Χρησιμοποιούνται οι συντομογραφίες ''αγγλ. = αγγλικά, αραβ. = αραβικά, γαλλ. = γαλλικά, γερμ. = γερμανικά, ελλ. = ελληνικά, ιταλ. = ιταλικά, λατ. = λατινικά, περσ. = περσικά, τουρκ. = τουρκικά''.
Τι είναι και τι δεν είναι αντιδάνειο
Το φαινόμενο του αντιδανεισμού ορίζεται ως μια αλληλουχία δανεισμών που έχουν ως αφετηρία και τέρμα την ίδια γλώσσα σε παλαιότερη και νεότερη μορφή της αντίστοιχα. Μια συγκεκριμένη λέξη (Γ), που εμφανίστηκε στις γραπτές πηγές μιας γλώσσας σε παλαιότερη χρονική στιγμή και χρησιμοποιήθηκε στην παραγωγή και στη σύνθεση, γίνεται αρχικά αντικείμενο δανεισμού ως λέξη (Β) από μια άλλη γλώσσα για λόγους οικονομικούς, ιστορικο-πολιτικούς, πνευματικούς, πολιτισμικούς, κοινωνικούς, ψυχολογικούς. Πολλές φορές μάλιστα από τη δεύτερη γλώσσα περνάει σε μια τρίτη ή και τέταρτη. Μετά από όλο αυτό το μακρόχρονο ‘ταξίδι’ επιστρέφει στη γλώσσα από την οποία ξεκίνησε ως νέα λέξη (Α), έχοντας υποστεί μεταβολές στη μορφή, στη σημασία ή και στα δύο. Δεν αποκλείεται να υπάρχει ακόμα σε χρήση στην γλώσσα η αρχική λέξη (Γ), παράλληλα με την (Α).
Η ύπαρξη μεγάλου πλήθους αντιδάνειων λέξεων παρατηρείται σε γλώσσες οι οποίες, λόγω ιδιαίτερων ιστορικών συνθηκών, είχαν μεγάλη πολιτισμική επίδραση και ακτινοβολία, όπως η Ελληνική, η Γαλλική, η Γερμανική, η Ιταλική.
Ο όρος αντιδάνειο αποδίδεται σε διάφορες γλώσσες ως εξής:
Το ιδιαίτερο χαρακτηριστικό των αντιδάνειων, που τα διαφοροποιεί από τα δάνεια, είναι η αμφίδρομη πορεία, το πήγαινε-έλα (πβ. γαλλ. aller-retour, γερμ. Ruckwanderer), ο επαναπατρισμός (πβ. αγγλ. repatriated) των εκπατρισθεισών / ξενιτεμένων λέξεων. Γι’ αυτό ο Πετρούνιας τα ονομάζει χαρακτηριστικά δάνεια διπλής κατεύθυνσης. Αυτό σημαίνει ότι δεν νοούνται αντιδάνεια χωρίς την ύπαρξη διαδοχικών δανείων. Ακόμη και η επιστροφή στην αρχική γλώσσα εκδηλώνεται με τη μορφή δανείου. Δείτε στα παραδείγματα το φουντούκι.
Προϋποθέσεις για αντιδάνεια
Για να θεωρηθεί μια λέξη της Ν. Ελληνικής αντιδάνειο, πρέπει να ισχύουν ορισμένες προϋποθέσεις:
Κατηγορίες αντιδανείων της Νέας Ελληνικής
Υπάρχουν διάφορα κριτήρια με τα οποία κατηγοριοποιούνται οι αντιδάνειες λέξεις της Νέας Ελληνικής. Πόσο έχει διαφοροποιηθεί η μορφή και η σημασία τους, από ποια γλώσσα τις δανείστηκε η ελληνική, σε τι βαθμό έχουν προσαρμοστεί στην γλώσσα μας, κλπ..
Το κριτήριο της μεταβολής
Η αρχική λέξη, στο πέρασμά της από γλώσσα σε γλώσσα, θα πρέπει να έχει υποστεί τουλάχιστον ένα είδος γλωσσικής μεταβολής. Με βάση αυτό το κριτήριο τα αντιδάνεια διαιρούνται στις παρακάτω κατηγορίες:
Το κριτήριο της γλώσσας
Εξετάζεται εδώ από ποια γλώσσα δανείστηκε τις αντιδάνειες λέξεις η νέα Ελληνική. Υπάρχουν αντιδάνεια μέσω της Λατινικής, της Ιταλικής, της Γαλλικής, της Αγγλικής, της Τουρκικής και άλλων γλωσσών.
Καθοριστικός είναι ο ρόλος της Λατινικής, μέσω της οποίας ήλθαν αντιδάνειες λέξεις στη Μεσαιωνική και νέα Ελληνική. (Δες την Κόρδα στα παραδείγματα).
Μέσω της Λατινικής, λέξεις ελληνικής καταγωγής πέρασαν στην Ιταλική, στη Γαλλική, στην Αγγλική, από τις οποίες επέστρεψαν στην Ελληνική. (Δες την Γκλαμουριά, το Καρότο και την Μπουτίκ στα παραδείγματα). Οι περισσότερες αντιδάνειες λέξεις ήλθαν στη νέα Ελληνική μέσω της Ιταλικής λόγω της ακτινοβολίας της δεύτερης για αιώνες και λόγω της Ενετοκρατίας στην Ελλάδα.
Μεγάλο επίσης πλήθος αντιδανείων ήλθε στη νέα Ελληνική μέσω της Τουρκικής, λόγω της μακρόχρονης υποδούλωσης των Ελλήνων στον τουρκικό ζυγό. (Δες το Αμπανόζι στα παραδείγματα).
Από την εξέταση ενός μεγάλου αριθμού αντιδανείων λέξεων, συνάγονται ορισμένα στατιστικά συμπεράσματα για τις μεταβολές τις οποίες υπέστησαν. Συγκεκριμένα παρατηρείται ότι τα περισσότερα αντιδάνεια που ήλθαν από την Τουρκική μεταβλήθηκαν μόνο ως προς τη μορφή, ενώ τα περισσότερα αντιδάνεια που ήλθαν από την Ιταλική μεταβλήθηκαν και ως προς τη μορφή και ως προς τη σημασία.
Το κριτήριο της προσαρμογής
Εδώ κατηγοριοποιούνται τα αντιδάνεια ανάλογα με τον βαθμό προσαρμογής τους στο μορφο-φωνολογικό σύστημα της νέας Ελληνικής. Υπάρχουν αντιδάνεια
Σύμφωνα με στατιστικά στοιχεία, παράγοντες που καθορίζουν το βαθμό προσαρμοστικότητας των αντιδανείων στο κλιτικό σύστημα της νέας Ελληνικής είναι:
Άλλα κριτήρια κατηγοριοποίησης
Η συχνότητα χρήσης των αντιδανείων αποτελεί επίσης κριτήριο κατηγοριοποίησής τους, και καθορίζεται με βάση την παλαιότητα, την προσαρμογή, το γόητρο της γλώσσας μέσω της οποίας επέστρεψαν και τα ιδιώματα της Ελληνικής στα οποία απαντούν. Τα περισσότερα είναι λέξεις ευρείας χρήσεως, (π.χ. γάμπα, καρότο). Ορισμένα είναι ιδιωματικές λέξεις, κυρίως αυτά που ήλθαν από την Τουρκική, (π.χ. αμπανόζι). Απαντούν κυρίως στα νησιά του Ανατολικού Αιγαίου, στη Μακεδονία, στη Θράκη, στον Πόντο, στη Ρούμελη. Αυτά που επέστρεψαν μέσω της Ιταλικής και της Ενετικής απαντούν κυρίως στα Επτάνησα, στην Κρήτη και στην Πελοπόννησο, (π.χ. μάκινα).
Ορισμένα αντιδάνεια διευρύνουν ολοένα και περισσότερο τη χρήση τους, (π.χ. γκλάμουρ, γκλαμουριά).
Τα περισσότερα αντιδάνεια επηρεάστηκαν από την προφορά των λέξεων των γλωσσών από τις οποίες προήλθαν. Γι’ αυτό χαρακτηρίζονται ακουστικά αντιδάνεια. (Δες το μπάνιο στα παραδείγματα).
Ελάχιστα είναι επηρεασμένα από τη γραπτή μορφή των λέξεων των γλωσσών από τις οποίες προήλθαν και ονομάζονται οπτικά αντιδάνεια, (π.χ. σμιρίγλι). Η απόδοση του ιταλ. -gli ως -γλι- αντί -λι εξηγείται αν θεωρηθεί ότι πρόκειται για οπτικό αντιδάνειο.
Εσφαλμένα αντιδάνεια
Ορισμένες λέξεις έχουν εσφαλμένα θεωρηθεί από ορισμένους ως αντιδάνεια. Γι’ αυτό θα πρέπει να υπάρχουν επαρκείς αποδείξεις (δικαιολόγηση μορφο-φωνολογικών μεταβολών, χρονολόγηση, σημασιολογικά, πραγματολογικά στοιχεία για τη χρήση των λέξεων).
Χαρακτηριστικό παράδειγμα είναι η λέξη καπετάνιος που δεν πρέπει να θεωρείται αντιδάνειο, γιατί είναι δάνειο που, μέσω της Ενετικής, ανάγεται στη Λατινική : καπετάνιος < ενετικά capetano | capetanio | capitanio < νέο λατ. capitanus < ''6ου αι. μεσαιωνικά λατ. capitaneus < λατ.'' caput, -itis.
Τα βυζαντινά κατεπάνω | κατεπάνος | καταπάνος απαντούν τον 10ο αι. και δημιουργήθηκαν για να αποδοθεί ο υστερολατινικός τύπος ή από παρετυμολογία.
Αντιδάνεια προθήματα και επιθήματα
Η Α.-Μ. Αποστόλου-Πανάρα κάνει λόγο για αντιδάνεια προθήματα (κάποια από αυτά προήλθαν από προθέσεις, π.χ. αντί: αντιήρωας < antihero) και επιθήματα ελληνικής καταγωγής που διαδόθηκαν ευρέως σε πολλές γλώσσες και γι’ αυτό αποτελούν διεθνισμούς:, bio-, holo-).
Βιβλιογραφία
Κατηγορία:Γλωσσολογικά φαινόμενα Κατηγορία:Τύποι λέξεων
Γεώργιος Φιλιππόπουλος
Ο Γεώργιος Φιλιππόπουλος ή Φιλίππου ή Παραθυράς ήταν αγωνιστής της Μακεδονίας στην Ελληνική Επανάσταση του 1821, γεννημένος στη Φούρκα Κασσάνδρας της Χαλκιδικής.
Βιογραφία
Ο Γεώργιος Παραθυράς του Φιλίππου γεννήθηκε στα τέλη του 18ου αιώνα στη Φούρκα Κασσάνδρας της Χαλκιδικής. Με την έναρξη της επανάστασης στρατολογήθηκε στα σώματα της Χαλκιδικής. Συμμετείχε στην Ελληνική Επανάσταση του 1821 και στις πολεμικές επιχειρήσεις της Μακεδονίας. Μετά την αποτυχία της επανάστασης στη Βόρεια Ελλάδα, συνέχισε τον αγώνα στη Νότιο Ελλάδα. Το 1824 μετέβη στα Ψαρά και συμμετείχε στη Μακεδονική φρουρά της νήσου, που δεν απέτρεψε όμως την Καταστροφή των Ψαρών. Αφού διασώθηκε από τα Ψαρά, μετέβη στη Νότια Ελλάδα, όπου κατά το 1825 υπηρετούσε στο σώμα του Μανώλη Ολύμπιου υπό τις γενικές οδηγίες του Χατζηχρήστου. Συνελήφθη μετά από μάχη, από τους Οθωμανούς και φυλακίστηκε για μεγάλο χρονικό διάστημα. Μετά την αποφυλάκισή του, επέστρεψε στο ελεύθερο Ελληνικό κράτος και κατατάχθηκε στην Οροφυλακή, σώμα επιφορτισμένο με τη φύλαξη των συνόρων. Αποστρατεύτηκε το 1845 με το βαθμό του λοχία. Εγκαταστάθηκε στη Ναυπακτία.
Σημειώσεις
<references responsive="0" group="Σημ." />
Κατηγορία:Αγωνιστές του 1821 Κατηγορία:Ιστορία της Χαλκιδικής Κατηγορία:Έλληνες αξιωματικοί της Οροφυλακής
Λονζβέλ-λε-Ρυσέ
Το Λονζβέλ-λε-Ρυσέ (γαλλικά: Longevelle-lès-Russey) είναι γαλλική κοινότητα στο νομό του Ντου, στη διοικητική περιοχή της Βουργουνδίας-Φρανς-Κοντέ.
Παραπομπές
Κατηγορία:Κοινότητες του Ντου
Επίσκοπος Βυζαντίου Ρουφίνος
Ο Ρουφίνος ήταν επίσκοπος Βυζαντίου περί τα έτη 284-293.
Πηγές
Ρουφίνος
20 Years of Jethro Tull
Το 20 Years of Jethro Tull είναι τριπλή συλλογή τραγουδιών του αγγλικού ροκ συγκροτήματος Jethro Tull, η οποία κυκλοφόρησε στις 27 Ιουνίου του 1988 μέσω της δισκογραφικής εταιρίας "Chrysalis Records".
Η συλλογή περιλαμβάνει τα πρώτα είκοσι χρόνια της δισκογραφικής πορείας του συγκροτήματος και είχε αρχικά κυκλοφορήσει σε μορφή πενταπλού δίσκου βινυλίου με τους τίτλους του κάθε άλμπουμ να είναι "Radio Archives", "Rare Tracks", "Flawed Gems", "Other Sides of Tull" και "The Essential Tull". Η έκδοση του CD αποτελούνταν από τρία μέρη με τίτλους "Radio Archives and Rare Tracks", "Flawed Gems and Other Sides of Tull" και "The Essential Tull".
CD 1
Radio Archives and Rare Tracks
CD 2
Flawed Gems and Other Sides of Tull
CD 3
The Essential Tull